एंड्रॉयड मैक आईपैड
एंड्रॉयड मूल रूप से ईएमएल फॉर्मेट का समर्थन नहीं करता है । अपने एंड्रॉयड डिवाइस पर ऐप स्थापित करना उसमें ईएमएल फ़ाइलें खोलने का एकमात्र तरीका है । ईएमएल रीडर फ्री ऐप सभी उपलब्ध ईएमएल रीडर ऐप्स में से एक उच्च रेटेड ऐप है, हालांकि यदि आप चाहें तो ऐसी कई और ऐप्स भी हैं । बस गूगल प्ले स्टोर में "eml reader" की खोज करें ईएमएल फ़ाइल को खोलने के कई तरीके हैं, और यह उसपर निर्भर करता है कि आपने उस ईएमएल फ़ाइल को कैसे प्राप्त किया है ।  यदि आपको ईएमएल फ़ाइल एक संलग्नक के रूप में मिली है, तो उस संलग्नक युक्त ईमेल को अपने जीमेल या मेल ऐप में खोलें और फिर संलग्नक पर टैप करें। यदि आपने ईएमएल फ़ाइल को एक वेबसाइट से डाउनलोड किया है, तो फ़ाइल मैनेजर के प्रयोग से अपना डाउनलोड (Download) फ़ोल्डर खोलें, या अपने फ़ाइलों को नेविगेट करने के लिए ईएमएल रीडर फ्री ऐप खोलें । जब आप ईएमएल फ़ाइल खोलने का प्रयास करें, तब आपको एक ऐप का चयन करने के लिए पूछा जाएगा । ईएमएल रीडर फ्री सूची पर दिखाई देना चाहिए । अपने नए रीडर के साथ ईएमएल फ़ाइलों को संबंधित करने के लिए "Always" पर टैप करें । ईएमएल रीडर फ्री पता, तारीख, विषय, टेक्स्ट, एचटीएमएल, और संलग्नक सहित ईएमएल फ़ाइल को विभिन्न भागों में विभाजित करेगा ।  "टेक्स्ट" अनुभाग में ईएमएल फ़ाइल का मुख्य भाग शामिल होता है । "एचटीएमएल" अनुभाग संदेश को उसकी मूल फॉर्मैटिंग में प्रदर्शित करेगा । स्क्रीन के निचल भाग में, आपको संलग्नकों की एक सूची दिखाई देगी । ये सभी तस्वीरें हैं जिनका प्रयोग एचटीएमएल संदेश बनाने में किया गया था, और साथ ही कोई फ़ाइलें भी जिन्हें संदेश के साथ संलग्न नहीं किया गया था । जब आप एक संलग्नक को दबाएं और दबाकर रखें, तो एक नया मेनू प्रकट होगा । "Open" चुनें और फिर एक ऐप चुनें जो उस प्रकार की फ़ाइल को खोल सके । आप ईएमएल फ़ाइल से एक फ़ाइल एक्स्ट्रैक्ट करने के लिए और उसी फ़ोल्डर में स्थित करने के लिए "Save" का चयन कर सकते हैं । ओएस एक्स में एप्पल मेल पहले से ही स्थापित होता है, और वह ईएमएल फ़ाइलों को खोल कर ठीक से प्रदर्शित कर सकता है ।  ईएमएल फ़ाइल को राइट-क्लिक (Ctrl-click) करें और "Open With..." का चयन करें । प्रोग्रामों की सूची से "Mail" चुनें । आपकी ईएमएल फ़ाइल एप्पल मेल प्रोग्राम में खुल जाएगी । यदि आपका एप्पल मेल के साथ एक खाता न भी हो, तब भी आप इसे कर सकते हैं । यदि आपके पास ऑफिस (Office) 2008 या 2011 है, तो आप ईएमएल फ़ाइलें खोलने के लिए माइक्रोसॉफ्ट मेल क्लाइंट स्थापित कर सकते हैं । ऑफिस 2008 में आन्टुराश़ शामिल है, जबकि ऑफिस 2011 आन्टुराश़ को मैकिन्टोश के लिए आउटलुक के साथ बदलता है । हो सकता है कि जब आपने ऑफिस सॉफ्टवेयर को स्थापित किया था तब आपने ईमेल क्लाइंट स्थापित नहीं किया था । एक बार स्थापित करने पर, ईएमएल फ़ाइल को राइट क्लिक (Ctrl-click) करें और "Open With..." चुनें । उपलब्ध प्रोग्रामों की सूची में से आन्टुराश़ या आउटलुक चुनें । यह ओएस एक्स के लिए एक नि:शुल्क इक्स्ट्रैक्शन उपयोगिता है, और आप ईएमएल फ़ाइल से जानकारी एक्स्ट्रैक्ट करने के लिए इसका इस्तेमाल कर सकते हैं ।  स्टफ़इट एक्सपैंडर को my.smithmicro.com/stuffit-expander-mac.html से या मैक ऐप स्टोर (Mac App Store) से डाउनलोड करें और स्थापित करें । ईएमएल फ़ाइल को ड्रैग करके स्टफ़इट की विंडो में डालें । उन सब को एक ही बार में ड्रैग करके विंडो में डाल कर आप एक ही समय में कई ईएमएल फ़ाइलें एक्स्ट्रैक्ट कर सकते हैं । नए फ़ोल्डर खोलें जो प्रत्येक ईएमएल फ़ाइल के लिए बनाए गए हैं । आप संलग्नक और तस्वीरों को अलग फ़ाइलों के रूप में पाएंगे, और साथ ही टेक्स्ट दस्तावेज़ को भी जिसमें ईमेल संदेश का मुख्य हिस्सा होगा । यदि आपका एक मेल क्लाइंट नहीं है और आप स्टफ़इट एक्सपैंडर को स्थापित नहीं कर सकते हैं, तो आप ईएमएल फ़ाइल को टेक्स्टएडिट (TextEdit) में खोल सकते हैं । इससे आप संदेश का मुख्य भाग पढ़ सकेंगे और लिंक्स भी खोजने देगा । आप कोई भी तस्वीरों या अनुलग्नकों को नहीं देख पाएंगे ।  ईएमएल फ़ाइल को राइट-क्लिक (Ctrl-click) करें और "Open With..." चुनें । ऐप्स की सूची में से "TextEdit" का चयन करें। आपको उसे ढू़ढना हो सकता है । एचटीएमएल <body> टैग्स खोजें । इससे आपको संदेश के मुख्य भाग को खोजने में मदद मिलेगी । किसी भी लिंक में <a href= टैग होगा । यह ऐप एप्लिकेशन स्टोर पर उपलब्ध है, और इसकी कीमत $ 0.99 है । इससे आप ईएमएल फ़ाइल की वस्तुओं को खोल और देख सकेंगे । दूसरे प्लैट्फॉर्म पर कन्वर्ट किए बिना वर्तमान में ईएमएल फ़ाइलें देखने का सिर्फ़ यही एक रास्ता है । ईएमएल फ़ाइलें जो ई-मेल संदेशों से जुड़ी हैं, ड्रॉपबॉक्स या अन्य क्लाउड स्टोरेज सेवा में हैं, या फ़ाइलें संभालने वाले किसी अन्य प्रोग्राम में हैं, उन्हें खोलने के लिए आप क्लैमर का उपयोग कर सकते हैं ।  यदि आप मेल का उपयोग कर रहे हैं, तो आपको अपने आईपैड पर डाउनलोड शुरू करने के लिए संलग्नक को एक बार टैप करने की आवश्यकता होगी । यदि आप ड्रॉपबॉक्स या गूगल ड्राइव का उपयोग कर रहे हैं, तो आपको फ़ाइल को अपने आईपैड पर डाउनलोड करने की आवश्यकता होगी । यदि संलग्नक डाउनलोड न हो सके, तो वह संदेश अपने आप को फॉर्वर्ड करें और फिर से डाउनलोड करने का प्रयास करें । आपको उस फ़ाइल को खोलने के लिए किसी ऐप का चयन करने के लिए पूछा जाएगा । ईएमएल फ़ाइल क्लैमर ऐप में लोड की जाएगी, और आप उसे उचित फॉर्मैटिंग के साथ देख पाएंगे ।
ईएमएल रीडर फ्री (EML Reader FREE) ऐप डाउनलोड करें: एक ईएमएल फ़ाइल खोलें: ऐप्स की सूची से ईएमएल रीडर फ्री को चुनें: ईएमएल फ़ाइल पढ़ें: संलग्नक को खोलने के लिए उसे दबाएं और दबाकर रखें: ईएमएल फ़ाइल को एप्पल मेल में खोलें: माइक्रोसॉफ्ट आन्टुराश़ (Microsoft Entourage) या मैकिन्टोश के लिए आउटलुक (Outlook for Macintosh) का उपयोग करें: स्टफ़इट एक्सपैंडर (StuffIt Expander) के साथ फ़ाइल को एक्स्ट्रैक्ट करें: ईएमएल फ़ाइल को प्लेन-टेक्स्ट में देखें: क्लैमर (Klammer) ऐप को डाउनलोड करें और स्थापित करें: मेल (Mail) ऐप खोलें (या फिर कोई भी ऐप जिसमें वह ईएमएल फ़ाइल शामिल हो जिसे आप खोलना चाहते हैं): डाउनलोड की गई फ़ाइल को टैप करें: "Open in Klammer" टैप करें:
https://www.wikihow.com/Open-EML-Files https://www.wikihow.com/Open-EML-Files https://www.wikihow.com/Open-EML-Files
Android Mac iPad